Ööd on  kõikjal hästi palju.  Käisin sõbraga mööda ööd linna peal ja seal ta oli. Või õigemini olime meie temas.        Väsitav teisipäev oli koju jõudes mu õlgadel ning ei olnud teda veel kappi pannud enne magamaminekut. Nagu iga päeva lõppedes, panen kõik need rasked asjad kappi peitu, et nad mind unes tülitama ei tuleks.    Head sõnad ja naeratused tulevad aga kõige ootamatutest kohtadestki. Kui piludest valgus, valguvad nad su ellu. Nii saigi äkitselt terve teisipäeva raskus mu  õlgadelt maha pühitud, kui koju jõudes avastasin ekraanilt kaks sõnumit kahest südamest.      Kersti, kes ma sind ju tegelt ei tunnegi, sa panid mind tõesti naeratama. Oskaks ma samaga vastata.    Ja Rael Helen, ehk oskad siis, kui vaatad öösel maad katvat udu või päeval aknale sadavaid vihmapiisku ja kui naeratad seest, mõista, mida sinu tänu tegi minuga.